text: Røveri: Guldsmed blev truet og bagbundet i eget hjem
  07 april 2014 kl. 07.00
  En guldsmed og hans kone blev overfaldet i deres eget soveværelse. Herefter tvang gerningsmændene dem til at åbne guldsmedeforretningen.
  En guldsmed og hans hustru blev brutalt vækket tidligt mandag morgen på Bispegade 9 i Haderslev. Kort før klokken fem blev de overfaldet af to mænd, der trængte ind i deres soveværelse.
  Hustruen fik et knytnæveslag i ansigtet, og med en pistol truede gerningsmændene ægteparret til at gå ned i butikken under parrets lejlighed. Her fik gerningsmændene udleveret smykker og kontanter. Det oplyser Haderslev Lokalpoliti til TV SYD.
  Gerningsmændene bandt ægteparret i butikken og stak af. Det er endnu ukendt, hvor store værdier, gerningsmændene fik med sig.
  - Gerningsmændene talte gebrokkent tysk og engelsk og er formentlig østeuropæere, siger leder af lokalpolitiet i Haderslev, Knud Kirsten, til TV SYD.
  Politiet er lige nu i gang med afhøringer. Lokalpolitiet vil gerne høre fra alle, der har bemærket noget, der måske kan have forbindelse til røveriet eller som har været i Bispegade i Haderslev tidligt i morges. Ring 114.
  Sådan ser gerningsmændene ud:
  1. Gerningsmand:Ca. 30-35 årCa. 180 ? 185 cm høj og almindelig af bygningCa. 5 mm. lange skægstubbeMørkebrune øjneIført mørkt/sort joggingtøj, mørke kraftige kondiskoMedbragte en mindre pistol2. Gerningsmand:Ca. 180-185 cm højSpinkel af bygningIført gråt joggingtøj med hætte (sport ? trykt i hvidt på siden af hætten) samt mørke kondisko.Bevæbnet med hobbykniv.
  
  